लक्ष्य को बढ़ाना अलग बात है, लेकिन इसके समानांतर व्यवस्था को सुधारा जाना अलग. देखने में आया कि इस लक्ष्यपूर्ति के लिए तरह—तरह के तरीके निकाले गए. केवल सामने की दीवार पर चूना पोतकर मकान को पूरा होना बता दिया गया, और रकम भी निकाल ली गई. बने—बनाए मकान पर प्रधानमंत्री आवास का ठप्पा लगा दिया गया. चुनौती इस बात की भी कि यदि इतने बड़े पैमाने पर मकान बनाए जा रहे हैं तो आखिर सूतरानी जैसी बूढ़ी मां, जिनको एक छोटी पर अच्छी छत की दरकार है, उनके हिस्से का आवास कहां गया.